11/09/2012 | Administración LocalMunicipal
Vilarmaior
Aprobación definitiva da Ordenanza fiscal número 2 IVTM

ANUNCIO O Pleno deste Concello, en sesión celebrada o día 28 de xuño de 2012, acordou aprobar inicialmente a modificación da ordenanza fiscal n.º 2 reguladora do imposto sobre vehículos de tracción mecánica, e unha vez rematado o prazo de 30 días de exposición ao público, sen que se presentasen reclamacións, publícase o texto íntegro da Ordenanza fiscal n.º 2, aprobada definitivamente, de acordo co disposto no artigo 17.4 do texto refundido da Lei reguladora das facendas locais. Vilarmaior, 04 de setembro de 2012. O ALCALDE Carlos Vázquez Quintián ORDENANZA FISCAL N.º 2, REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1.º.–Fundamento, natureza e feito impoñible. De conformidade co disposto nos artigos 59.1. c) e 92 a 99 do Real decreto lexislativo 2/2004 polo que se aproba o texto refundido da Lei reguladora das facendas locais, se regula o imposto sobre vehículos de tracción mecánica, tributo directo de carácter obrigatorio, que grava a titularidade dos vehículos desta natureza, aptos para circular polas vías públicas. Artigo 2.º.–Suxeito pasivo. Son suxeitos pasivos deste imposto as persoas físicas ou xurídicas e as entidades ás que se refire o artigo 35.4 da Lei xeral tributaria, que teñan ao seu nome o vehículo no permiso de circulación. Artigo 3.º.–Cota tributaria. A cota tributaria será o resultado de aplicar ás tarifas previstas no art.95.1 do TRLRFL, o coeficiente 1,1. Artigo 4.º.–Bonificacións. Establécese unha bonificación do 100 por cento da cota do imposto, para os vehículos históricos ou aqueles que teñan unha antigüidade mínima de vintecinco anos, contados a partir da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data na que o correspondente tipo ou variante se deixou de fabricar. Artigo 5.º.–Período impositivo e devengo. O período impositivo coincide co ano natural, salvo no caso de primeira adquisición do vehículo, que o período impositivo comezará o día en que se produza dita adquisición. O imposto se devenga o primeiro día do período impositivo. O importe da cota prorratearase por trimestres naturais nos casos de primeira adquisición ou baixa definitiva do vehículo. Tamén procederá o prorrateo da cota nos mesmos termos, nos supostos de baixa temporal por sustracción ou robo do vehículo, e dende o momento no que se produza a baixa temporal no rexistro público correspondente. O pago do imposto acreditarase mediante declaración-liquidación ou recibo, debidamente validado pola entidade recadadora. Artigo 6.º.–Normas de xestión, administración e cobranza. No caso de primeiras adquisicións de vehículos ou cando estos se reformen de maneira que se altere a súa clasificación a efectos do presente imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días a contar desde a data da adquisición ou reforma, declaración-liquidación segundo o modelo aprobado polo mesma Corporación, achegando a documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo. Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se efectuou mediante a correcta aplicación das normas reguladoras do imposto. No caso de vehículos xa matriculados ou declarados aptos para a circulación, a recadación das correspondentes cotas realizarase mediante o sistema de padrón anual no que figurarán todos os vehículos suxeitos ao imposto que se encontren inscritos no correspondente rexistro público a nome de persoas ou entidades domiciliadas neste concello. O padrón do imposto expoñerase ao público anualmente, para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Artigo 7.º. No que non estea expresamente previsto na presente ordenanza, rexirán os preceptos contidos na subsección 4.ª da sección 3.ª do capítulo II, título II do Real decreto lexislativoo 2/2004, polo que se aproba o texto refundido da Lei reguladora das facendas locais, concordantes e complementarios do mesmo, e nas demais leis do Estado reguladoras da materia, así como nas disposicións dictadas para o seu desenvolvemento. Artigo 8.º.–Infraccións e sancións. Para todo o relativo á calificación de infraccións tributarias e a imposición das sancións correspondentes, rexerá o disposto nos artigos 77 e seguintes da Lei xeral tributaria. Disposición final. A presente ordenanza fiscal entrará en vigor ao día seguinte da súa publicación e comenzará a aplicarse a partir do día 01 de xaneiro de 2013, mantendo a súa vixencia ata a súa modificación ou derrogación expresa.